stanford-oval/wikipedia huggingface dataset:
โซโนะฮานาบิระนิคูจิซูเกะโอะ

| โซโนะฮานาบิระนิคูจิซูเกะโอะ |
| --- | --- |
ประเภท: วิชวลโนเวล
ผู้พัฒนา: ฟูงูริยะ
ผู้จัดจำหน่าย: มังงะเกมเมอร์ St. Michael Girls' School Yurin Yurin
ผู้จัดสร้าง: JUN เปโกะ ชินอิจิโร ซาโนะ
ระบบปฏิบัติการ: ไมโครซอฟต์ วินโดวส์, ลินุกซ์, แมคโอเอส, แอนดรอยด์, ไอโอเอส, นินเท็นโด ดีเอส, เพลย์สเตชัน พอร์เทเบิล
วางจำหน่ายครั้งแรก: A Kiss for the Petals 25 พฤศจิกายน ค.ศ. 2006
จำหน่ายครั้งล่าสุด: The New Generation 25 พฤศจิกายน ค.ศ. 2016
โซโนะฮานาบิระนิคูจิซูเกะโอะ (ญี่ปุ่น: その花びらにくちづけを; โรมาจิ: Sono Hanabira ni Kuchizuke o; อังกฤษ: A Kiss for the Petals) เป็นซีรีส์วิชวลโนเวลแนวยูริวัยผู้ใหญ่ของญี่ปุ่นโดยกลุ่มโดจินฟูงูริยะ ซีรีส์นี้เปิดตัวในวันที่ 25 พฤศจิกายน ค.ศ. 2006 ด้วยวิชวลโนเวลที่มีชื่อเดียวกันสำหรับไมโครซอฟต์ วินโดวส์ นับตั้งแต่นั้น มีการเผยแพร่รวม 23 เรื่อง โดยฉบับล่าสุดเผยแพร่ในวันที่ 26 ตุลาคม ค.ศ. 2016 หลังความสำเร็จของเกมแรก ทำให้ซีรีส์เริ่มขยายเป็นวิชวลโนเวล, ไลต์โนเวล, ซีดีละคร, หนังสือภาพ, รายการวิทยุ และอนิเมะของตนเอง
เนื้อเรื่องย่อเกมแต่ละภาค

เนื้อหาทุกภาคมีความเกี่ยวข้องกันบ้างเล็กน้อย แต่ละภาคตัวละครนำเดินเรื่องจะขึ้นอยู่กับแต่ละภาค แต่ที่เหมือนกันคือทุกภาคนั้นเกิดขึ้นที่โรงเรียนสตรีเซนต์มิคาเอล (ญี่ปุ่น: 聖ミカエル女子学園)
เราจะได้เล่นเกมในมุมมองของ โอดะ นานามิ นักเรียนใหม่ชั้นปี 1 แผนกมัธยมปลาย โรงเรียนสตรีเซนต์มิคาเอล เธอได้พบกับ มัทสึบาระ ยูนะ รุ่นพี่ชั้นปี 2 ในวันเปิดการศึกษา และตกหลุมรักทันที ในห้องเรียนเมื่อเพื่อนร่วมชั้นคุยเรื่องรุ่นพี่ยูนะ ทำให้นานามิรู้ว่ายูนะเป็นที่นิยมในหมู่นักเรียนแค่ไหน และยิ่งได้ฟังก็ยิ่งหลงใหลและอยากเข้าใกล้ จนขอไปเข้าร่วมประชุมคณะกรรมการนักเรียนเพื่อจะได้เข้าใกล้รุ่นพี่ยูนะที่เธอชื่นชอบนั่นเอง
เราจะได้เล่นเกมในมุมมองของ คิตาจิมะ คาเอเดะ หัวหน้าชั้นปี 2 ผู้เรียบร้อยพูดน้อย เมื่อคิตาจิมะ ซาร่า นางแบบวัยรุ่น ย้ายเข้ามาใหม่ ปี 1 แผนกมัธยมปลาย โรงเรียนสตรีเซนต์มิคาเอล ด้วยอันหน้าตาน่ารักของเธอ ทำให้คนในโรงเรียนฮือฮา ซาร่ามาปรากฏตัวต่อคาเอเดะ สำหรับซาร่าแล้ว คาเอเดะเป็นทั้งลูกพี่ลูกน้อง เพื่อนสมัยเด็ก และคนที่ซาร่ารักมาจนถึงทุกวันนี้ แต่ตอนเจอกันครั้งแรก คาเอเดะกลับจำซาร่าไม่ได้
เราจะได้เล่นเกมในมุมมองของ ซาวากุจิ ไม โดยไมเป็นนักเรียนชั้นปี 2 แผนกมัธยมปลาย โรงเรียนสตรีเซนต์มิคาเอล มีนักเรียนใหม่ย้ายเข้ามาในห้องของไม เธอชื่อ คาวามุระ เรโอ เป็นเด็กสาวร่างเล็กน่ารักที่มีหน้าตาราวกับนางฟ้า แต่เรโอนั้นกลับมีนิสัยที่ดื้อ ไม่ยอมคุยกับเพื่อนร่วมห้อง มีเพียงแต่ไมเท่านั้นที่เรโอยอมคุยด้วย ไมจึงพยายามช่วยเรโอให้สนิทกับเพื่อนร่วมห้องบ้าง บางครั้งทั้งคู่จึงมีเหตุที่เป็นต้องกระทบกระทั่งกันอยู่เสมอๆ
เราจะได้เล่นเกมในมุมมองของ คิตาจิมะ คาเอเดะ ซึ่งจู่ๆ คาเอเดะก็กลายมาเป็นนักเรียนที่ป๊อปคนหนึ่งในโรงเรียน จากเหตุการณ์ที่นักเรียนคนอื่นเห็นคาเอเดะตอนปล่อยผมและถอดแว่น ทำไมซาร่าไม่พอใจ รู้สึกหึงหวงคาเอเดะมาก และกลัวว่าจะโดนคนอื่นมาแย่งคาเอเดะไป แต่แล้วยิ่งเลวร้ายขึ้นไปอีกเมื่อซาร่าต้องทำงานถ่ายแบบเพิ่มขึ้น ทำให้เวลาที่จะไ้ดเจอคาเอเดะยิ่งลดน้อยลง
เราจะได้เล่นเกมในมุมมองของ ซาวากุจิ ไม เหตุการณ์ในภาคนี้เริ่มเมื่อ เรโอสอบตก ไมจึงอาสาจะติวให้ และบอกว่าถ้าเรโอสอบผ่านเรโอจะขออะไรไมก็ได้เป็นรางวัล โดยเรโอขอไปเดทกับไม และใช้เวลาด้วยกัน1วันกับเดทแรก วันหนึ่งระหว่างคาบเรียนเรโอถูกครูเรียกไป จากนั้นก็มีท่าทีแปลกๆ จากนั้นความไม่เข้าใจกันก่อตัวขึ้นระหว่างทั้งคู่
เราจะได้เล่นเกมในมุมมองของ โอดะ นานามิ ซึ่งนานามินั้นถึงแม้จะได้คบกับรุ่นพี่ยูนะที่เธอชื่นชอบแล้วก็ตาม แต่เธอก็กังวลว่าตัวเธอที่เอาแต่ซุ่มซ่ามนั้นเหมาะสมกับยูนะผู้ที่เพียบพร้อมไปแทบทุกอย่างหรือเปล่า นานามิจึงตั้งใจจะเล่าความไม่สบายใจของเธอให้ยูนะฟัง
เราจะได้เล่นเกมในมุมมองของ สุมิโนเอะ ทาคาโกะ ครูแผนกประถมศึกษา โรงเรียนสตรีเซนต์มิคาเอล วันหนึ่งมีนักเรียนใหม่ย้ายเข้ามาในชั้นเรียนของเธอ เด็กคนนี้ชื่อโฮวไรเซน รุนะ เป็นเด็กที่มีใบหน้าสละสลวยที่เห็นแล้วทำให้เธอรู้สึกนึกถึงคนๆนึงขึ้นมา
เพลงประกอบ

ตั้งแต่ภาคที่4จะมีเพลงปิดพร้อมตอนขึ้นรายชื่อผู้จัดทำ ซึ่งก่อนนั้นจะเป็นเพลงประกอบในเกมที่ไม่มีเนื้อร้องเพียงเท่านั้น
เพลงประกอบ > อัลบั้ม Amai Hanazono ~Complete Mix~ (甘い花園～コンプリートMIX～)

เพลงปิดภาคที่4ถึง6 โดยมีทำนองเดียวกัน แต่เนื้อร้องคนละแบบ เพลงAmai Hanazonoเป็นเพลงปิดภาคที่4 เพลงYuuwaku no Etudeเป็นเพลงปิดภาคที่5 เพลงUruou Yuu Soraเป็นเพลงปิดภาคที่6 ทุกเพลงขับร้องโดย Haruna Yumi
(ญี่ปุ่น: 甘い花園～コンプリートMIX～; โรมาจิ: Amai Hanazono ~Complete MIX~) - 4:31
(ญี่ปุ่น: 甘い花園(ゲームバージョン); โรมาจิ: Amai Hanazono (Game Version)) - 1:43
(ญี่ปุ่น: 潤う夕空(ゲームバージョン); โรมาจิ: Uruou Yuu Sora (Game Version)) - 1:43
(ญี่ปุ่น: 誘惑のEtude(ゲームバージョン); โรมาจิ: Yuuwaku no Etude (Game Version)) - 1:43
(ญี่ปุ่น: 甘い花園(おまけバージョン); โรมาจิ: Amai Hanazono (Bonus Version)) - 2:24
(ญี่ปุ่น: 潤う夕空(おまけバージョン); โรมาจิ: Uruou Yuu Sora (Bonus Version)) - 2:24
(ญี่ปุ่น: 誘惑のEtude(おまけバージョン); โรมาจิ: Yuuwaku no Etude(Bonus Version)) - 2:21
เพลงประกอบ > อื่นๆ

เป็นส่วนของเพลงประกอบอื่นๆ ที่ไม่มีการรวมอัลบั้ม
(ญี่ปุ่น: 誘惑のIMPROMPTU -Préludé- ; โรมาจิ: Yuuwaku no IMPROMTU-Préludé- )
ขับร้องโดย: NATSUMI
หมายเหตุ: เป็นเพลงปิดเกมภาคที่7
แหล่งข้อมูลอื่น

เว็บไซต์ทางการภาษาอังกฤษ
Official Fuguriya site (ในภาษาญี่ปุ่น)
Official LUMINOCITY site เก็บถาวร 2021-11-02 ที่ เวย์แบ็กแมชชีน (ในภาษาญี่ปุ่น)
Official chuchu site (ในภาษาญี่ปุ่น)
โซนิคแอดวานซ์

| โซนิคแอดวานซ์ Sonic Advance ソニックアドバンス |
| --- | --- |

ผู้พัฒนา: Dimps
ผู้จัดจำหน่าย: Infogrames, โนเกีย, SEGA, THQ
อำนวยการผลิต: ยูจิ นากะ 
แต่งเพลง: Tatsuyuki Maeda 
ชุด: Sonic Advance 
เครื่องเล่น: เกมบอยแอดวานซ์, โนเกีย N-Gage
วางจำหน่าย: 20 ธันวาคม ค.ศ. 2001 4 กุมภาพันธ์ ค.ศ. 2002 12 เมษายน ค.ศ. 2002
แนว: แอ็กชั่นแพลทฟอร์ม
รูปแบบ: ผู้เล่นเดี่ยว, หลายผู้เล่น
ภาพกล่องเกมของโซนิค N (กล่องประเทศออสเตรเลีย)
โซนิคแอดวานซ์ (อังกฤษ: Sonic Advance; ญี่ปุ่น: ソニックアドバンス) เป็นเกมแอ็กชั่นแพลทฟอร์มของเครื่องเกมบอยแอดวานซ์ เป็นหนึ่งในเกมชุดโซนิคเดอะเฮดจ์ฮ็อก พัฒนาโดย Dimps จัดจำหน่ายโดยเซก้า (ประเทศญี่ปุ่น), THQ (สหรัฐอเมริกา), Infogrames (ยุโรปและออสเตรเลีย) วางจำหน่ายซ้ำบนเครื่อง Nokia N-Gage ในชื่อโซนิค N
เนื้อเรื่อง

เช่นเดียวกับเกมโซนิคอื่นๆ เนื้อเรื่องหลักๆของเกมนี้ยังคงเป็นความทะเยอทะยานของดร.เอ็กแมน ที่ต้องการจะสร้างดินแดนของตนเองโดยใช้คาออสเอเมอรัลด์ จึงเป็นหน้าที่ของโซนิคกับพวกพ้องที่จะหยุดยั้งแผนการนี้
ตัวละคร

ในโซนิคแอดวานซ์ มีตัวละครที่ผู้เล่นสามารถเลือกเล่นได้ 4 คน คือ โซนิค เดอะเฮดจ์ฮ็อก, ไมลส์ "เทลส์" พราวเวอร์, นัคเคิลส์ ดิอีคิดนา และ เอมี่ โรส (ซึ่งในภาคนี้ถือได้ว่าเอมี่ปรากฏตัวให้สามารถควบคุมได้ในรูปแบบสองมิติเป็นครั้งแรก) โดยตัวละครทั้ง 4 มีช่องเซฟเฉพาะตัวละครแต่ละตัว
ตัวละครทุกตัวยังคงความสามารถจากเกมโซนิคเดอะเฮดจ์ฮ็อก 3 และ โซนิคแอดเวนเจอร์ โซนิคสามารถพุ่งตัวกลางอากาศ, เทลส์สามารถบิน, นัคเคิลส์สามารถร่อนและไต่กำแพง, เอมี่มีค้อนเป็นอาวุธ (รวมทั้งเธอกระโดดไม่หมุนตัวเหมือนในภาคแอดเวนเจอร์ด้วย)
นอกจากนั้นผู้เล่นยังสามารถเล่นเป็นโซนิคและให้เทลส์ตามเขาเหมือนกับเกมโซนิค 2ได้โดยใส่สูตรโกง (เริ่มจากโซนิค ขึ้น-ขวา-ลง-ขวา-L-ขวา-R-ขวา-A)
รูปแบบการเล่น

โซนิคแอดวานซ์ ยังคงรูปแบบการเล่นเดิมๆเหมือนเกมโซนิคสองมิติทั่วไป ผู้เล่นจะต้องผ่านด่านทั้งหลักหมด 7 ด่าน โดยด่านจะถูกแบ่งออกเป็น 2 Act เหมือนเกมโซนิคก่อนหน้า Act แรกผู้เล่นจะต้องวิ่งผ่านป้าย ส่วน Act 2 ผู้เล่นต้องสู้กับบอสและกดแคปซูลเพื่อปล่อยสัตว์ออกมา
ในระหว่างเล่นเกมผู้เล่นสามารถรวบรวมคาออสเอเมอรัลด์โดยการค้นหาสปริงพิเศษ ซึ่งจะมีอยู่ในทุกด่าน ด่านละ 1 อัน (ยกเว้นไอซ์เมาน์เทนโซน ซึ่งมีสองอัน) เมื่อผู้เล่นกระโดดยไปบนสปริงนั้นผู้เล่นจะเข้าสู่ฉากโบนัส ซึ่งผู้เล่นจะต้องควบคุมตัวละครมองจากด้านบนในลักษณะร่วงลงมาข้างล่าง ต้องเก็บแหวน, เล่นกลเม็ดเพื่อรับแหวน เมื่อสามารรวบรวมแหวนตามที่กำหนดสองครั้งก็จะสามารถรับคาออสเอเมอรัลด์ ซึ่งคาออสเอเมอรัลด์นั้นจะใช้ร่วมกันทั้ง 4 ตัวละคร ซึ่งเมื่อผู้เล่นรวบรวมคาออสเอเมอรัลด์ครบบวกกับจบเกมด้วยทั้งสี่ตัวละคร ก็จะนำไปสู่ด้านสุดท้ายโดยผ่านด่านเอะมูนโซนโดยใช้โซนิคอีกครั้ง
สวนเชาขนาดย่อม (Tiny Chao Garden)

เหมือนกับโซนิคแอดวานซ์ 2และโซนิคพินบอลปาร์ตี้ ในโซนิคแอดวานซ์ได้บรรจุระบบสวนเชาเอาไว้ด้วย ซึ่งสวนเชาในโซนิคแอดวานซ์นี้ทำหน้าที่ส่งเชาระหว่างเกมโซนิคแอดเวนเจอร์และโซนิคแอดเวนเจอร์ 2 บนเกมคิวบ์ โดยสามารถส่งเชาไปให้เกมคิวบ์และส่งกลับให้มาเลี้ยงในเกมบอยแอดวานซ์ได้ อย่างไรก็ตามสวนเชาในเกมบอยแอดวานซ์มีข้อจำกัดค่อนข้างมาก เช่น เชาจะไม่มีอายุและสามารถเพิ่มค่าสถานะจากผลไม้ได้เท่านั้น (ซึ่งหาซื้อได้โดยการรวบรวมแหวน ซึ่งได้จากการเล่นเกมปกติเมื่อผ่านด่าน แหวนจะถูกรวมอยู่ในสวนเชา รวมทั้งการเล่นมินิเกมด้วย) อย่างไรก็ดีเป้าหมายสำคัญในระบบสวนเชานี้ มีไว้เพื่อให้ผู้เล่นที่เล่นภาคแอดเวนเจอร์ สามารถนำเชาของเขาพกพาออกมาเลี้ยงข้างนอกได้นั่นเอง ซึ่งหลังจากเลี้ยงแล้วพวกเขาก็สามารถนำพวกเชากลับไปใช้เล่นและแข่งขันในภาคแอดแวนเจอร์บนเกมคิวบ์
ด่านต่างๆ

เนโอกรีนฮิลล์โซน - ด่านป่าพื้นฐานตามรูปแบบของเกมโซนิคทั่วๆไป
ซีเครทเบสโซน - ด่านฐานทัพตอนกลางคืน
คาสิโนพาราไดซ์ - ด่านคาสิโน คล้ายคลึงกับคาสิโนไนท์ในโซนิค 2
ไอซ์เมาน์เทนโซน - ด่านภูเขาน้ำแข็งคล้ายคลึงกับไอซ์แคปโซนในโซนิค 3 โดยเพิ่มน้ำและเอฟเฟคท์หิมะเข้ามา
แองเจิลไอส์แลนด์โซน - ด่านบนแองเจิลไอส์แลนด์ สถานที่ของวิหารมาสเตอร์เอเมอรัลด์ บอสในด่านนี้คือเมทัลนัคเคิลส์
เอ็กร็อคเก็ตโซน/คอสมิคแองเจิลโซน - ด่านเอ็กร็อคเก็ต เป็นด่านบนจรวดของดร.เอ็กแมน ซึ่งมี 3 ส่วน จากนั้นจะต่อมาที่คอสมิคแองเจิลโซน
X-โซน - ด่านสุดท้ายของการเล่นปกติ ซึ่งผู้เล่นจะต้องปะทะกับดร.เอ็กแมน
เดอะมูนโซน - ด่านลับซึ่งจะเปิดเมื่อรวบรวมคาออสเอเมอรัลด์ครบและจบเกมด้วยตัวละครทั้ง 4 เล่นด้วยโซนิคอีกครั้งแล้วผู้เล่นจะเล่นในด้านนี้ได้ ซึ่งในด่านนี้โซนิคจะเปลี่ยนร่างเป็นซูเปอร์โซนิค
คะแนนวิจารณ์และความนิยม

โซนิคแอดวานซ์ถือว่าเป็นการกลับมาของโซนิคในรูปแบบสองมิติอีกครั้ง (หลังจากห่างหายนานถึง 7 ปี) ซึ่งในภาคนี้ถือได้ว่าเป็นเกมโซนิคเกมใหม่เกมแรกบนเครื่องเกมของนินเทนโด (ซึ่งก่อนหน้านี้คือโซนิคแอดเวนเจอร์เป็นการรีเมค) ซึ่งในอดีตนินเทนโดกับเซก้าเคยแข่งขันกันมาตลอด เกมนี้ได้รับคะแนนวิจารณ์ในด้านบวกและแฟนๆโซนิคก็ยอมรับในตัวเกม ถึงแม้บางคนจะบอกว่าตัวเกมช้าไปหน่อย อย่างไรก็ดีจากความสำเร็จทำให้ทางเซก้ายังคงผลิตเกมโซนิคให้กับเครื่องเกมบอยแอดวานซ์ต่อไปอีก 4 เกมคือโซนิคแอดวานซ์ 2, โซนิคแอดวานซ์ 3, โซนิคแบทเทิ่ลและโซนิคพินบอลปาร์ตี้
โซนิค N

โซนิคแอดวานซ์ ถูกวางจำหน่ายซ้ำบนเครื่องโนเกีย N-Gageในชื่อ โซนิค N ตัวเกมโดยรวมนั้นคล้ายคลึงกับโซนิคแอดวานซ์ ยกเว้นเพียงแต่สวนเชาที่ถูกตัดออกไป ตัวเกมช้าลงเพราะประสิทธิภาพเครื่องของ N-Gage อีกทั้งหน้าจอของเครื่อง N-Gage ทำให้กราฟิกด้อยคุณภาพลง เพราะ N-Gage นั้นจอเป็นแนวตั้ง ทำให้ผู้เล่นต้องเลือกว่าจะเลือกขนาดจอแบบแนวกว้างหรือแบบ 4:3 ซึ่งทำให้คุณภาพกราฟิกด้อยลง
เกร็ด

ในโซนิคแอดวานซ์มีการนำดนตรีในเกมโซนิคเก่าๆมาใช้ซ้ำ ซึ่งได้แก่ หน้าจอตัวเลือก (แสครพเบรนโซนจากโซนิคเดอะเฮดจฮ็อก (16-บิท)), ตั้งชื่อผู้เล่น (สตาร์ไลท์โซนจากโซนิคเดอะเฮดจฮ็อก (16-บิท)), เล่นสองคน (เอเมอรัลด์โซนจากโซนิคเดอะเฮดจ์ฮ็อก 2 (16-บิท), อมตะ (เพลงอมตะจากโซนิคเดอะเฮดจฮ็อก (16-บิท)), เพลงบอสสองตัวใน X-โซน (เพลงบอสจากโซนิคเดอะเฮดจฮ็อก (16-บิท)และโซนิคเดอะเฮดจ์ฮ็อก 2 (16-บิท) เนื่องเพราะบอสสองตัวนั้นนำเอามาจากเกมทั้งสองภาค)
โนโอกรีนฮิลล์โซน เป็นชื่อต้นแบบของอควาติครุนโซนในโซนิคเดอะเฮดจ์ฮ็อก 2
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
โซนิคแอดวานซ์ ที่เว็บไซต์ TGZ (อังกฤษ)
โทรทัศน์ความละเอียดสูงมาก

โทรทัศน์ความละเอียดสูงมาก (อังกฤษ: Extreme High Definition Television; EHDTV) เป็นโทรทัศน์ความละเอียดสูงที่มีความละเอียดสูงกว่า Full HD โดยมีความละเอียดที่ 2560×1440 หรือ 3686400 พิกเซล
XHD Video

XHD Video คือวิดีโอที่มีความละเอียด 1440p หรือ 2560×1440 ในปัจจุบัน ยูทูบได้เปิดให้อัปโหลดวิดีโอที่มีความละเอียดระดับ XHD ได้แล้ว แต่ยังไม่สามารถให้รับชมได้เนี่องจากจอคอมพิวเตอร์ส่วนใหญ่ยังไม่สามารถรับส่งสัญญาณขนาดนั้นได้ (DVI ที่ใช้กันในปัจจุบันสามารถส่งสัญญาณความละเอียดสูงสุดได้แค่ 1280×800 หรือระดับ HD Ready เท่านั้น) และจำเป็นต้องใช้อินเทอร์เน็ตความเร็วสูงในการรับชม (12 Mbps เป็นอย่างต่ำ)
โทบีย์ แมไกวร์

| โทเบียส "โทบีย์" วินเซนต์ แมไกวร์ |
| --- | --- |

สารนิเทศภูมิหลัง
เกิด:  (1975-06-27) 27 มิถุนายน ค.ศ. 1975 (49 ปี) โทเบียส วินเซนต์ แมไกวร์  (Tobias Vincent Maguire)
ส่วนสูง: 173 เซนติเมตร
น้ำหนัก: 64 กิโลกรัม
คู่สมรส: Jennifer Meyer (สมรส 2007; หย่า 2020)
บุตร: 2 คน
อาชีพ: นักแสดง โปรดิวเซอร์ ผู้กำกับภาพยนตร์
ปีที่แสดง: 1989 – ปัจจุบัน
ผลงานเด่น: "สไปเดอร์-แมน" จาก ไอ้แมงมุม ไอ้แมงมุม 2 และ ไอ้แมงมุม 3   นิค คาร์ราเวย์ จาก รักเธอสุดที่รัก   บอบบี ฟิชเชอร์ จาก Pawn Sacrifice
ฐานข้อมูล
IMDb
โทบีย์ แมไกวร์ (อังกฤษ: Tobey Maguire) มีชื่อจริงว่า โทเบียส วินเซนต์ แมไกวร์ (เกิดเมื่อวันที่ 27 มิถุนายน ค.ศ. 1975) ในแซนตามอนิกา รัฐแคลิฟอร์เนีย เป็นนักแสดงชาวอเมริกัน เริ่มอาชีพการแสดงในทศวรรษที่ 90 และเป็นที่รู้จักในบทบาทปีเตอร์ ปาร์คเกอร์ ในเรื่องสไปเดอร์แมน
พ่อของแมไกวร์ วินเซนต์ และแม่ชื่อ เวนดี แยกทางกันตั้งแต่ตอนโทบีย์เกิด และครอบครัวเขาในช่วงเด็กๆ ก็เดินทางระหว่างรัฐแคลิฟอร์เนีย รัฐวอชิงตัน และรัฐออริกอนอยู่บ่อยครั้ง แม่ของแมไกวร์ ซึ่งมีอาชีพเป็นเลขานุการ ก็คอยส่งเสริมให้บุตรชายเรียนการแสดงเรื่อยมา และไม่นานเธอก็ได้มีโอกาสไปเป็นเพื่อนเขาทดสอบการแสดงในฮอลลีวู้ด และแมไกวร์ก็สามารถคว้าบทจากภาพยนตร์ซิทคอมถึง 2 เรื่องมาได้ คือ Roseanne และ Blossom เมื่อแมไกวร์ออกจากโรงเรียนตั้งแต่อายุ 9 ขวบ และเริ่มทุ่มเทให้กับการแสดงอย่างเต็มที่
ในปี 1995 เขาได้แสดงภาพยนตร์เรื่อง Duke of Groove ภาพยนตร์สั้นที่ถูกเสนอชื่อเข้าชิงรางวัลออสการ์ จากนั้นเขาก็ได้รับบทในเรื่อง Deconstructing Harry ของ วูดดี อัลเลน และได้รับบทสำคัญในผลงานแนวดราม่าเมื่อปี 1997 ของอั้งลี่ เรื่อง The Ice Storm จากบทลูกชายของ เควิน ไคลน์ และ โจอาน อัลเลน ซึ่งก็ได้รับคำชมจากนักวิจารณ์อย่างมากในเรื่องนี้ ในปี 1998 แมไกวร์มีผลงานเรื่อง Pleasantville แต่ครั้งนี้ เขาได้รับบทนำ
หลังจากที่เขาได้รับบทเล็กๆ จากภาพยนตร์เรื่อง Fear and Loathing in Las Vegas ผลงานของ ฮันเตอร์ ทอมสัน แมไกวร์ก็ได้รับบทในภาพยนตร์แนวสมัยใหม่เรื่อง The Cider House Rules ซึ่งเป็นหนังที่นำมาจากนวนิยายที่ขายดีที่สุดของ จอห์น ไอร์วิง
ในปี 2000 ในเรื่อง Wonder Boys ในปี 2001 แมไกวร์พากย์เสียงเป็น Lou สุนัขพันธุ์บีเกิล เรื่อง Cats and Dogs ที่ช่วยปกป้องโลกจากเหล่าแมวร้ายได้อีกด้วย ต่อมาในปี 2002 เขามีผลงานเรื่องสไปเดอร์แมน ซึ่งด้วยสเปเชี่ยลเอฟเฟล็กต์ต่างๆ ที่ทันสมัย ภาพยนตร์เรื่องนี้ทำรายได้ทั้งหมด 114 ล้านเหรียญด้วยกันแค่ในสัปดาห์แรกที่เปิดตัว และต่อมาในปี 2004 และเขาได้เล่นภาคต่อ ในภาค 2 และภาค 3 
ปัจจุบันยังมีผลงานทางด้านการแสดงอย่างต่อเนื่อง ผลงานในระยะหลังเช่น รักเธอสุดที่รัก ในบท นิค คาร์เรเวย์ นักเขียนเพื่อนซี้ของ เจย์ แกสต์บี้ ซึ่งรับบทด้วยเพื่อนซี้ของโทบีย์อย่าง ลีโอนาร์โด ดิแคพรีโอ 
และผลงานภาพยนตร์สงครามจิตวิทยาอย่าง เดิมพันชาติรุกฆาตโลก ซึ่งเขารับบทนักหมากรุกอัจฉริยะแชมป์โลก บอบบี ฟิชเชอร์
ผลงานแสดง

| ปี | ภาพยนตร์ | บทบาท | หมายเหตุ |
| --- | --- | --- | --- |
| 1989 | Rodney Dangerfield: Opening Night at Rodney's Place | Boy #3 | TV Movie |
| 1989 | The Wizard | Goon |  |
| 1990 | Tales from the Whoop: Hot Rod Brown Class Clown | Hot Rod Brown | TV Movie |
| 1990 | 1st & Ten | Chad | TV Series episode "If I Didn't Play Football" |
| 1991 | Blossom | Boy | TV Series episode "Sex, Lies and Teenagers" |
| 1991 | Roseanne | Jeff | TV Series episode "Valentine's Day" |
| 1991 | Jake and the Fatman | Terry Fitzroy | TV Series episode "I'll Never Be the Same" |
| 1991 | Eerie, Indiana | Tripp McConnell | TV Series episode "The Dead Letter" |
| 1992 | Wild and Crazy Kids | Himself | TV Series |
| 1992 | Great Scott! | Scott Melrod | TV Series Nominated - Best Young Actor in a New Television Series |
| 1993 | This Boy's Life | Chuck Bolger |  |
| 1994 | Healer | Teenager |  |
| 1994 | Revenge of the Red Baron | Jimmy Spencer |  |
| 1994 | Walker, Texas Ranger | Duane Parsons | TV Series episode "The Prodigal Son" |
| 1994 | Spoils of War | Martin | TV Movie |
| 1994 | S.F.W. | Al |  |
| 1994 | A Child's Cry for Help | Peter Lively | TV Movie |
| 1995 | Empire Records | Andre | Scenes were deleted from the final film, but Maguire still remains in the closing credits. |
| 1996 | Joyride | J.T. |  |
| 1996 | Seduced by Madness: The Diane Borchardt Story | Chuck Borchardt | TV Movie |
| 1996 | Duke of Groove | Rich Cooper | TV Movie |
| 1997 | The Ice Storm | Paul Hood |  |
| 1997 | Deconstructing Harry | Harvey Stern / Harry's character |  |
| 1998 | Fear and Loathing in Las Vegas | The Hitchhiker |  |
| 1998 | Pleasantville | David | Saturn Award for Best Performance by a Younger Actor |
| 1999 | Ride with the Devil | Jake Roedel |  |
| 1999 | The Cider House Rules | Homer Wells | Nominated - Screen Actors Guild Award for Outstanding Performance by a Cast in a Motion Picture |
| 2000 | Wonder Boys | James Leer | Toronto Film Critics Association Award for Best Supporting Actor Nominated - Phoenix Film Critics Society Award for Best Supporting Actor |
| 2001 | Don's Plum | Ian |  |
| 2001 | Cats & Dogs | Lou the Beagle | Voice Only |
| 2002 | Spider-Man | Peter Parker/Spider-Man | Nominated - MTV Movie Award for Best Male Performance Nominated - Saturn Award for Best Actor |
| 2003 | Seabiscuit | Red Pollard | Also Executive Producer Nominated - Screen Actors Guild Award for Outstanding Performance by a Cast in a Motion Picture |
| 2004 | Spider-Man 2 | Peter Parker/Spider-Man | Saturn Award for Best Actor |
| 2006 | The Good German | Corporal Patrick Tully |  |
| 2007 | Spider-Man 3 | Peter Parker/Spider-Man |  |
| 2008 | Tropic Thunder | Himself | Cameo |
| 2009 | Brothers | Sam Cahill | Nominated - Golden Globe Award for Best Actor – Motion Picture Drama Nominated - Saturn Award for Best Actor Nominated - Prism Award for Performance in a Feature Film |
| 2021 | Spider-Man: No Way Home | Peter Parker/Spider-Man |  |
โทมาทีน

| --- | --- |

ชื่อ
IUPAC name (22S,25S)-5α-spirosolan-3β-yl β-D-glucopyranosyl-(1→2)-[β-D-xylopyranosyl-(1→3)]-β-D-glucopyranosyl-(1→4)-β-D-galactopyranoside 
ชื่ออื่น โทมาทีน, โทมาทิน, ไลโคเพอร์ซิซิน
เลขทะเบียน
เลขทะเบียน CAS: 17406-45-0 Y
3D model (JSmol): รูปภาพแบบโต้ตอบ
ChEBI: CHEBI:9630 Y
ChEMBL: ChEMBL525778 Y
เคมสไปเดอร์: 26536 Y
ECHA InfoCard: 100.037.647 
ผับเคม CID: 28523
UNII: 31U6547O08 Y
CompTox Dashboard (EPA): DTXSID5040413 
 InChI InChI=1S/C50H83NO21/c1-20-7-12-50(51-15-20)21(2)32-28(72-50)14-26-24-6-5-22-13-23(8-10-48(22,3)25(24)9-11-49(26,32)4)65-45-40(63)37(60)41(31(18-54)68-45)69-47-43(71-46-39(62)36(59)34(57)29(16-52)66-46)42(35(58)30(17-53)67-47)70-44-38(61)33(56)27(55)19-64-44/h20-47,51-63H,5-19H2,1-4H3/t20-,21-,22-,23-,24+,25-,26-,27+,28-,29+,30+,31+,32-,33-,34+,35+,36-,37+,38+,39+,40+,41-,42-,43+,44-,45+,46-,47-,48-,49-,50-/m0/s1 YKey: REJLGAUYTKNVJM-SGXCCWNXSA-N Y 
 SMILES C[C@H]1CC[C@]2([C@H]([C@H]3[C@@H](O2)C[C@@H]4[C@@]3(CC[C@H]5[C@H]4CC[C@@H]6[C@@]5(CC[C@@H](C6)O[C@H]7[C@@H]([C@H]([C@H]([C@H](O7)CO)O[C@H]8[C@@H]([C@H]([C@@H]([C@H](O8)CO)O)O[C@H]9[C@@H]([C@H]([C@@H](CO9)O)O)O)O[C@H]2[C@@H]([C@H]([C@@H]([C@H](O2)CO)O)O)O)O)O)C)C)C)NC1 
คุณสมบัติ
สูตรเคมี: C50H83NO21  
มวลโมเลกุล: 1034.18816    
ลักษณะทางกายภาพ: ผลึกของแข็ง
จุดหลอมเหลว: 263-268 °C 
ละลายในน้ำ: ไม่ละลายน้ำ แต่ละลายในเมทานอล, เอทานอล ไดออกเซน และ propylene glycol
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
โทมาทีน (อังกฤษ: tomatine) เป็นสารไกลโคแอลคาลอยด์ที่พบในลำต้นและใบของมะเขือเทศ (Solanum lycopersicum) มีสูตรเคมีคือ C50H83NO21 มีลักษณะเป็นผลึกของแข็งสีขาวที่อุณหภูมิและความดันมาตรฐาน โทมาทีนมีคุณสมบัติฆ่าเชื้อรา และต้านเชื้อจุลินทรีย์ แต่มีจุลินทรีย์บางชนิดที่สามารถสร้างเอนไซม์โทมาทิเนส (tomatinase) เพื่อใช้เปลี่ยนโครงสร้างของโทมาทีนได้
โทมาทีนใช้เป็นตัวทำปฏิกิริยาในการตกตะกอนของคอเลสเตอรอล และเป็นสารเสริมฤทธิ์ (adjuvant) ทางภูมิคุ้มกันที่มีความเกี่ยวข้องกับแอนติเจนโปรตีน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Tomatine
โทรศัพท์บ้าน

โทรศัพท์บ้าน
โทรศัพท์บ้าน (อังกฤษ: landline) คือโทรศัพท์ชนิดที่ใช้งานตั้งอยู่กับที่ สื่อสารผ่านสายโลหะหรือใยแก้วนำแสง (ต่างกับโทรศัพท์เคลื่อนที่ซึ่งสื่อสารไร้สายผ่านสัญญาณวิทยุ) เป็นโทรศัพท์ที่ใช้กันตามครัวเรือน ห้างร้าน และสำนักงานทั่วไปในรูปของเครื่องโทรศัพท์ตั้งโต๊ะ โดยมีสายเชื่อมต่อกับโครงข่ายโทรศัพท์พื้นฐานในพื้นที่เพื่อให้สามารถโทรเข้าออกได้ และส่วนใหญ่โทรศัพท์บ้านจะทำงานโดยอาศัยไฟเลี้ยงจากชุมสายโทรศัพท์เพียงอย่างเดียว ทำให้สามารถใช้งานได้ในช่วงเวลาที่ไฟฟ้าดับ
โทรศัพท์บ้านไร้สาย
เครื่องโทรศัพท์บ้านบางชนิดยังสามารถรองรับการทำงานเป็นโทรศัพท์ไร้สาย ซึ่งเครื่องแม่จะต่อกับสายโทรศัพท์ปกติ แต่หูโทรศัพท์จะเชื่อมต่อกับเครื่องแม่ด้วยสัญญาณวิทยุ ทำให้สามารถรับและโทรออกจากที่ใดก็ได้ในบ้านโดยที่ผู้รับไม่ต้องเดินมายกหูที่เครื่อง (แต่เครื่องแม่ของโทรศัพท์บ้านชนิดนี้จะต้องเสียบปลั๊กกับไฟบ้านด้วย ซึ่งจะใช้งานไม่ได้หากไฟฟ้าดับ)
โทมัส เอ. อเบอร์ครอมบี

โทมัส อลัน อเบอร์ครอมบี (อังกฤษ: Thomas A. Abercrombie) (เกิดเมื่อวันที่ 22 มกราคม ค.ศ. 1951 – เสียชีวิตเมื่อวันที่ 11 เมษายน ค.ศ. 2019)  เป็นนักเขียนและรองศาสตราจารย์เชี่ยวชาญด้านมานุษยวิทยาชาวอเมริกัน ซึ่งทำงานอยู่ในมหาวิทยาลัยนิวยอร์ก
โทมัส อเบอร์คอรมบี มีผลงานที่เขียนหนังสือที่มีชื่อเสียงอย่าง Pathways of Memory and Power  (เส้นทางของหน่วยความจำและพลังงาน) ซึ่งเป็นหนังสือเกี่ยวกับก้ารค้านพบกลุ่มชาติพันธุ์ และประวัติศาสตร์ของเทือกเขาแอนดีส
หนังสือที่เขียน

Abercrombie, Thomas A. (1998). Pathways of Memory and Power: Ethnography and History among an Andean People. Madison, Wis.: University of Wisconsin Press. ISBN 978-0-299-15310-6.
Abercrombie, Thomas A. (2009). Una vida disfrazada en el Potosí y La Plata colonial: Antonio-nacido-María Yta ante la Audiencia de Charcas. Anuario de Estudios Bolivianos, Archivísticos y Bibliográficos.
แหล่งข้อมูลอื่น

NYU profile
โทรจัน (ดาราศาสตร์)

ดาวเคราะห์น้อยทรอยของดาวพฤหัสบดี (สีเขียวในภาพ) ทั้งที่โคจรอยู่ก่อนและหลังในแนวโคจรของดาว ในภาพยังแสดงดาวเคราะห์น้อยในแถบหลักระหว่างดาวอังคารกับดาวพฤหัสบดี (สีขาว) และดาวเคราะห์น้อยตระกูลฮิลดา (สีน้ำตาล
ในทางดาราศาสตร์ คำคุณศัพท์ของทรอย (อังกฤษ: Trojan) มักใช้ในการอ้างถึงดาวเคราะห์ขนาดเล็กหรือดาวบริวาร (ดวงจันทร์) ที่มีวงโคจรร่วมกันกับดาวเคราะห์หรือดวงจันทร์ที่ใหญ่กว่า แต่ไม่ได้รวมเข้ากับดาวแม่เพราะมีการโคจรรอบจุดสมดุลลากร็องจ์ (Lagrangian point of stability) จุดใดจุดหนึ่งในสองจุด (L4 และ L5) ซึ่งอยู่ในตำแหน่ง 60° ล่วงหน้าหรือรั้งท้ายวัตถุใหญ่นั้นๆ
คำว่าโทรจัน นี้ แต่เดิมเป็นคำที่ใช้อ้างถึงโทรจันของดาวพฤหัสบดี ซึ่งเป็นดาวเคราะห์น้อยโทรจันที่โคจรอยู่รอบๆ จุดลากร็องจ์ของดาวพฤหัสบดี อันเป็นประเภทของโทรจันที่พบมากที่สุดในระบบสุริยะ ต่อมาจึงพบวัตถุที่มีลักษณะเดียวกันโคจรอยู่รอบจุดลากร็องจ์ของดาวเนปจูนและดาวอังคาร นอกจากนี้ยังมีดวงจันทร์ทรอย ที่โคจรรอบจุดลากร็องจ์ของดวงจันทร์ขนาดกลาง 2 ดวงของดาวเสาร์
ดูเพิ่ม

ดาวเคราะห์น้อยตระกูลฮิลดา
ดาวเคราะห์ทรอย
ดวงจันทร์ทรอย
โทมัส เบรซิน่า

Thomas C.Brezina
โทมัส เบรซิน่า (อังกฤษ: Thomas Brezina) เป็นนักเขียนหนังสือนิยายและเรื่องสั้นสำหรับเด็กชาวออสเตรีย เกิดวันที่ 30 มกราคม 1963 ที่เมืองเวียนนา ประเทศออสเตรีย ผลงานที่มีชื่อเสียงของเขาได้แก่ ชุดสืบสนุกกับนักสืบทีมเสือ ซึ่งได้รับความนิยมในหมู่เด็กๆอย่างมาก
ประวัติ

โทมัส เบรซิน่า เกิดเมื่อวันที่ 30 มกราคม 1963 ที่เมืองเวียนนา ประเทศออสเตรีย เขาเป็นนักเขียนหนังสือสำหรับเด็กและเยาวชนที่โด่งดังและประสบความสำเร็จอย่างมาก ในช่วงเวลาไม่กี่ปีนับตั้งแต่ปี 1990 เขาสร้างสรรค์ผลงานออกมามากกว่า 150 เรื่อง และเป็นที่รู้จักไปทั่วโลก ผลงานของเขาขายได้มากกว่า 20 ล้านเล่ม และได้รับการแปลมาแล้ว 32 ภาษา โทมัส เบรซิน่าจึงกลายเป็นขวัญใจของเด็กทั่วโลก คติประจำใจของเขาคือ "การอ่านไม่ใช่อ่านเพื่อความบันเทิงเท่านั้น แต่ต้องเป็นการผจญภัยด้วย" ผลงานของเขาได้ถูกนำไปทำเป็นภาพยนตร์และละครโทรทัศน์มาแล้วหลายเรื่อง อีกทั้งยังถูกนำไปสร้างเป็นละครเวที และบทละครวิทยุ นอกจากผลงานต่าง ๆ ที่กล่าวมาแล้ว เขายังเขียนหนังสือสารคดีสำหรับเด็กอีกด้วย
ผลงาน

ตะลุยเกาะภูเขาไฟ : เล่ม 1 ตอน สืบสนุกกับนักสืบทีมเสือ
ผจญภัยในถ้ำน้ำแข็ง : เล่ม 2 ตอน สืบสนุกกับนักสืบทีมเสือ
ค้างคาวผีในสวนสนุก : เล่ม 3 ตอน สืบสนุกกับนักสืบทีมเสือ
แกะรอยบารอนเอกซ์ : เล่ม 4 ตอน สืบสนุกกับนักสืบทีมเสือ
โบสถ์ฟ้าคำราม : เล่ม 1 ชุด คดีลึกลับกับนักสืบทีมเสือ
คอกม้าผีสิง : เล่ม 2 ชุด คดีลึกลับกับนักสืบทีมเสือ
แผนร้ายด็อกเตอร์กิ๊ฟ : เล่ม 1 ตอน คดีเด็ดกับนักสืบทีมเสือ
กู้วิกฤตเกาะอสรพิษ : เล่ม 2 ตอน คดีเด็ดกับนักสืบทีมเสือ
เสียงหวีดจากบ้านผีสิง : เล่ม 3 ตอน คดีเด็ดกับนักสืบทีมเสือ
ศึกชิงดาบ : เล่ม 1 ชุด อัศวินดาบมังกร
คำสาปของผู้วิเศษตาบอด : เล่ม 2 ชุด อัศวินดาบมังกร
การโจมตีของอัศวินหิน : เล่ม 3 ชุด อัศวินดาบมังกร
ปราการไฟนรก : เล่ม 4 ชุด อัศวินดาบมังกร
นักสู้ร่างน้ำแข็ง : เล่ม 5 ชุด อัศวินดาบมังกร
นักรบบนภูเขาปีศาจ : เล่ม 6 ชุด อัศวินดาบมังกร
อันตรายในหมู่โจร : เล่ม 4 ตอน คดีเด็ดกับนักสืบทีมเสือ
โจรกรรมโลมา : เล่ม 5 ตอน สืบสนุกกับนักสืบทีมเสือ
วันศุกร์สุดสยอง : เล่ม 2 ชุด ปีศาจเพื่อนรัก
13 ชั่วโมงในบ้านผีสิง : เล่ม 1 ชุด ชมรมสยองขวัญ
ความลับเครื่องบินปีศาจ : เล่ม 3 ชุด คดีลึกลับกับนักสืบทีมเสือ
หุ่นยนต์อัศวิน : เล่ม 4 ชุด คดีลึกลับกับนักสืบทีมเสือ
ถอดรหัสลับดาวินชี
ตามรอยมัมมี่ : เล่ม 7 ตอน สืบสนุกกับนักสืบทีมเสือ
แกะรอยทีเร็กซ์ : เล่ม 8 ตอน สืบสนุกกับนักสืบทีมเสือ
ผจญมนุษย์ยุคหิน : เล่ม 5 ตอน คดีเด็ดกับนักสืบทีมเสือ
ชายหาดโครงกระดูก : เล่ม 5 ชุด คดีลึกลับกับนักสืบทีมเสือ
ขุมทรัพย์ฟาโรห์ : เล่ม 6 ชุด คดีลึกลับกับนักสืบทีมเสือ
ลักพาตัวใต้น้ำ : เล่ม 10 ตอน สืบสนุกกับนักสืบทีมเสือ
ปริศนามนุษย์ต่างดาว : เล่ม 9 ตอน สืบสนุกกับนักสืบทีมเสือ